สวัสดีค่ะรบกวนสอบถามเรื่องประจำเดือนมาไม่ปกติค่ะหนูอายุ22ปีประจำเดือนไม่มา3เดือนเเล้วค่ะปกติมีอะไรกับเเฟนสัปดาห์ละ4-5วันเเล้วหลั่งในตลอดค่ะ ได้ทานยาคุมชนิด21เม็ดจนครบเเละรอประจำเดือนมาในระยะเวลา7วันหลังยาคุมหมดเเผงเเละได้เริ่มกินเเผงใหม่ในวันที่8เเต่ประจำเดือนก็ยังไม่มาค่ะอยากสอบถามว่าหนูต้องเปลี่ยนชนิดยาคุมหรือทานยาสตรีเพิ่มคะ
สวัสดีค่ะ หากทานยาคุมกำเนิดชนิด 21 เม็ดอยู่ และได้ทานยาครบ 21 เม็ด และเว้นระยะไปครบ 7 วันแล้ว แต่ไม่มีประจำเดือนมา ก็ควรต้องตรวจหาการตั้งครรภ์ดูค่ะ เพราะยาคุมกำเนิดนั้น ก็ไม่สามารถป้องกันการตั้งครรภ์ได้ 100% ค่ะแต่หากตรวจไม่พบการตั้งครรภ์ ก็อาจเกิดจากผลของฮอร์โมนจากยา ที่ไปทำให้เยื่อบุโพรงมดลูกบางลง จึงไม่มีประจำเดือนมาได้ โดยเฉพาะหากเป็นยาคุมชนิดที่มีฮอร์โมนต่ำ ซึ่งก็ไม่ได้อันตรายอะไร สามารถทานยาคุมต่อไปได้ เพียงแต่อาจต้องตรวจหาการตั้งครรภ์ดูเป็นระยะๆ ด้วย แต่หากต้องการให้มีประจำเดือนมา ก็อาจเปลี่ยนยี่ห้อยาคุม เป็นชนิดที่มีปริมาณฮอร์โมนสูงขึ้นค่ะ